[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Adeiladu gwydnwch y sector gwirfoddol gyda\u2019n gilydd"}, {"text_idx": "#000009", "text": "Adeiladu gwydnwch y sector gwirfoddol sydd wrth wraidd cynllun strategol newydd CGGC. Mae ein gwaith yn y maes hwn wedi\u2019i lywio gan brofiadau\u2019r sector yn ystod y cyfnod heriol y mae pob un ohonom ni wedi bod yn byw o\u2019i fewn. Rydyn ni\u2019n deall bod gwydnwch mudiadau gwirfoddol yn gydgysylltiedig a\u0302 gwydnwch unigolion a chymunedau ac a\u0302 phroblemau ehangach o fewn sectorau. Er mai nod gwaith polisi CGGC yw hyrwyddo buddiannau\u2019r sector a mynd i\u2019r afael a\u0302\u2019r materion ehangach hynny, rydyn ni hefyd yn gweithio i roi\u2019r wybodaeth a\u2019r cymorth sydd eu hangen ar fudiadau i ddatblygu eu gwydnwch."}, {"text_idx": "#000010", "text": "Mae CGGC yn diffinio \u2018gwydnwch\u2019 fel:"}, {"text_idx": "#000014", "text": "Mae\u2019r model hwn yn cyflwyno\u2019r nodweddion gwydnwch fel rhannau sy\u2019n gweithredu ar wahanol lefelau o fudiad;"}, {"text_idx": "#000019", "text": "Rydyn ni wedi creu\u2019r darlun gweledol hwn i helpu i ddangos y prif feysydd sydd angen i fudiad weithio arnyn nhw er mwyn adeiladu ei wydnwch. Wrth i ni barhau i ddatblygu\u2019r model hwn, rydyn ni\u2019n gobeithio y bydd yn cael ei ddefnyddio gan fudiadau i hybu dealltwriaeth ac fel pwynt cychwynnol i ennyn trafodaeth. Bydd CGGC hefyd yn ei ddefnyddio fel sylfaen i ddatblygiad parhaus ein gwasanaethau gwybodaeth a chymorth."}, {"text_idx": "#000022", "text": "Trwy weithio drwy\u2019r cwestiynau hyn, byddwch chi\u2019n cael dealltwriaeth well o\u2019ch mudiad, eich cryfderau a gwendidau presennol a\u2019ch anghenion a blaenoriaethau, sef y cam cyntaf i adeiladu gwydnwch."}, {"text_idx": "#000023", "text": "Mae pob mudiad gwirfoddol yn wahanol \u2013 o ran anghenion, adnoddau, amgylchedd gweithredu a ble y mae o ran ei ddatblygiad. Pan ddaw hi i adeiladu gwydnwch, nid oes un dull sy\u2019n addas i bawb, ond bydd parodrwydd i ddysgu ac ymrwymiad i weithio ar y nodweddion gwydnwch yn eich rhoi chi ar y trywydd cywir."}, {"text_idx": "#000024", "text": "Bydd CGGC yn defnyddio\u2019r model gwydnwch fel sylfaen i waith yn y dyfodol i gynorthwyo mudiadau gwirfoddol. Ein nod yw creu\u2019r blociau adeiladu a fydd yn galluogi mudiadau i gael gafael ar wybodaeth a chyngor sy\u2019n berthnasol i\u2019w hanghenion a\u2019u lefel ddatblygu bresennol yn hawdd. Byddwn ni\u2019n parhau i ymhe\u0301l a\u0302 chi er mwyn gwneud yn siw\u0302r bod eich gwaith ar y pwnc hwn yn ymarferol ac yn werthfawr."}, {"text_idx": "#000030", "text": "Ymunwch a\u0302 ni ar y cyfryngau cymdeithasol"}]